Natt til 7. juli rykket en sterk fransk styrke frem og krysset Weser nær byen Beverungen. Weser er vanligvis ikke enkel å krysse, men denne sommeren var vannivået så lavt som 80 cm mellom Münden og Hameln og både infanteriet og kavaleriet klarte å krysse over. En fransk fortropp marsjerte så nordover og opprettet et brohode ved Höxter. Hovedarméen krysset Wester den 16. juli og hertugen av Cumberland hadde ikke annet valg enn å sette opp styrkene sine sør for Hamelin for å møte franskmennene. De prøyssiske bataljonene ble kalt tilbake av Fredrik den store, etter å ha tapt slaget ved Kolin mot Østerrike.